internet vaartha 168 Views
జులై 3 నుంచి 7 వరకు టోర్నీ
న్యూఢిల్లీ : వచ్చే నెలలో ఐబా ఆధ్వర్యంలో వెనుజులాలో జరుగనున్న ప్రొ బాక్సింగ్‌ ఒలింపిక్‌ క్వాలిఫయింగ్‌ టోర్నమెంట్‌కు ముగ్గురు భారత బాక్సర్లు అర్హత సాధించారు. డబ్ల్యూబిసి టైటిల్‌ విజేత నీరజ్‌ గోయత్‌ (69 కెజీలు),గౌరవ్‌ బిధురి (52 కెజీలు),దిల్బాసింగ్‌( 81 కెజీలు) ప్రొ బాక్సింగ్‌ క్వాలిఫయింగ్‌ టోర్నీకిఅర్హత సాధించారు. కాగా 69 కెజిల విభాగంలో భారత్‌ నుంచి మరే బాక్సర్‌ అర్హత సాధించలేకపోవడంతో నీరజ్‌కు అవకాశం దక్కింది.మరోవైపు వరల్డ్‌ డబ్ల్యూఎస్‌బి ప్రొఫెషనల్‌ బాక్సింగ్‌లో తన గెలుపు – ఓటములు సమానంగా ఉండటంతో గౌరవ్‌ అర్హత సాధించాడు. ఇదే కేటగిరిలో భారత్‌ నుంచి ఇతర బాక్సర్లు ఎవరూ ఒలింపిక్స్‌కు అర్హత సాధించకపోవడంతోకూడా గౌరవ్‌కు కలిసొచ్చింది. ఇదిలా ఉండగా,ప్రస్తుతం జరుగుతున్న ప్రపంచ క్వాలిఫయింగ్‌ టోర్నీలో సుమిత్‌ సంగ్వాస్‌ (81) క్వార్టర్‌ ఫైనల్లో ఓడిపోవడంతో అతని రియో అవకాశాలకు గండి పడింది.దీంతో అదే కేటగిరిలో ప్రొ బాక్సర్‌ దిల్బాగ్‌ సింగ్‌ ఒలింపిక్‌ క్వాలిఫ యింగ్‌ టోర్నీలో తన అదృష్టాన్ని పరీక్షించుకోనున్నాడు. ప్రొ బాక్సర్ల ఒలింపిక్‌ క్వాలిఫయింగ్‌ టోర్నీ జులై 3 నుంచి 7 వరకు జరుగనుంది.